**Приложение №2**

**Предварителна оценка на въздействието**

**на проект на Програма „Да съхраним ЗАЕДНО Старинен Пловдив“**

**за финансиране на инициативи по консервацията и реставрацията**

**на фасади и художествени елементи на сгради,**

**находящи се на територията на АИР „Старинен Пловдив“**

|  |  |
| --- | --- |
| Елементи на оценката | Аргументация |
| Основания за иницииранена промени | С приемането на Програмата ще се бъде възможно осъществяване на по-ефективна, устойчива и отворена към гражданите политика при съхраняване на недвижимото културно наследство, образната и материалната автентичност на Старинния град, в синхрон с българското и европейското законодателство. Въвеждането на ясни правила и ред за начина и условията за финансиране на проекти за консервация и реставрация на фасади и художествени елементи на сгради на територията на Архитектурно-исторически резерват „Старинен Пловдив“ и спазването на точни процедури ще осигури максимална прозрачност и публичност при вземането на решения, касаещи гражданите на Пловдив. |
| Заинтересовани групи | Като заинтересовани групи могат да бъдат определени всички граждани на Пловдив. С приемането на Програмата ще бъде стимулирана активността на всички граждани и юридически лица, собственици на имоти на територията на АИР „Старинен Пловдив“, за съхраняване на недвижимото културно наследство. Идеята на Програмата е да се създаде успешен пример, който да може да бъде мултиплициран на следващ етап чрез разширяване териториалния обхват и увеличаване на видовете подкрепяни дейности.  |
| Анализ на разходи иползи | Приемането на Програмата и прилагането на новите разпоредби ще е свързано с изразходване на допълнителни финансови средства от бюджета на Община Пловдив, които ежегодно ще бъдат определяни към бюджета на второстепепения разпоредител ОИ „Старинен Пловдив“.  |
| Административна тежест и структурни промени | Няма предвиждани и необходими административни промени, включително закриване, сливане или създаване на нови административни структури, както и необходимост от допълнителни човешки ресурси.  |
| Въздействие върху нормативната уредба | От предлагания проект на подзаконов нормативен акт не възниква необходимост от изменение на други нормативни актове.  |

Изготвил:

Венелин Цеков,

Юрисконсулт в ОИ „Старинен Пловдив“